b"\n_START_ARTICLE_\nNu del blau\n_START_SECTION_\nDescripci\xc3\xb3\n_START_PARAGRAPH_\nLa pe\xc3\xa7a representa una noia jove nua que s'tocant la cuixa. Va ser realitzada l'any 1936 amb el nom de Nu tot i que tamb\xc3\xa9 es coneixeria com a Nu del blau per les circumst\xc3\xa0ncies en qu\xc3\xa8 va ser feta, ja que no aconseguia trobar cap postura de la model que satisf\xc3\xa9s a l'artista fins que la noia li va mostrar un blau que tenia a la cuixa. _NEWLINE_Viladomat va tornar a repetir aquest gest a l'escultura de Diana Moderna de 1949. Amb aquesta pe\xc3\xa7a, l\xe2\x80\x99any 1936, va obtenir el Premi Campeny, a l\xe2\x80\x99Exposici\xc3\xb3 de Primavera que es va celebrar al Sal\xc3\xb3 de Montju\xc3\xafc.  Aquest Premi va ser institu\xc3\xaft per la Generalitat de Catalunya per mitj\xc3\xa0 del Decret de data 9 de maig de 1934, s\xe2\x80\x99atorgava a l\xe2\x80\x99escultor d\xe2\x80\x99una obra in\xc3\xa8dita i el premi era de 5.000 pessetes. Posteriorment l\xe2\x80\x99obra va ser adquirida per la Diputaci\xc3\xb3 de Barcelona que en conserva dos exemplars en bronze.\n_START_SECTION_\nTem\xc3\xa0tica\n_START_PARAGRAPH_\nEl nu femen\xc3\xad \xc3\xa9s un motiu predominant entre els escultors catalans de la generaci\xc3\xb3 de Viladomat. S\xe2\x80\x99identifica sovint amb un nou model de naci\xc3\xb3 catalana i amb la idea de la dona com a mare i esposa dedicada i com a transmissora  de la llengua, la cultura i les tradicions catalanes. Viladomat seguiria un model cl\xc3\xa0ssic de nu jove, proporcionat, destacant el ritme i l'harmonia. La seva obra tamb\xc3\xa9 presenta influ\xc3\xa8ncies formals dels mestres del Quattrocento itali\xc3\xa0 com Donatello i Verrocchio, amb un classicisme que dialoga sovint amb el realisme i l'an\xc3\xa8cdota."